इगुआना
इगुआना (Iguana) बड़े आकार की शाकाहारी छिपकलियों का एक जीववैज्ञानिक वंश है, जो मेक्सिको, मध्य अमेरिका, दक्षिण अमेरिका और कैरिबियाई क्षेत्र में मिलता हैं। इस वंश की दो सदस्य जातियाँ हैं: हरा इगुआना, जो इसके पूरे वितरण क्षेत्र में मिलता है, और छोटा ऐंटिलीयाई इगुआना, जो केवल कैरिबियाई क्षेत्र के छोटे ऐंटिली द्वीपों में ही मिलता है। विश्व के कई भागों में हरे इगुआना को एक पालतु प्राणी के रूप में भी रखा जाता है।